Likumprojekts

**Grozījumi Ārstniecības likumā**

 Izdarīt [Ārstniecības likumā](https://likumi.lv/ta/id/44108-arstniecibas-likums%22%20%5Ct%20%22_blank) (Latvijas Republikas Saeimas un Ministru Kabineta Ziņotājs, 1997, 15.nr.; 1998, 7.nr.; 2000, 13.nr.; 2001, 15.nr.; 2004, 9., 13.nr.; 2005, 14.nr.; 2006, 14.nr.; 2007, 8., 21., 24.nr.; 2008, 13.nr.; 2009, 10., 15.nr.; Latvijas Vēstnesis, 2009, 200., 205.nr.; 2010, 105., 170.nr.; 2011, 62.nr.; 2012, 108.nr.; 2013, 87.nr.; 2014, 194.nr.; 2015, 127.nr.; 2016, 249.nr., 2017, 117.nr.) šādus grozījumus:

1. Izslēgt 4.panta pirmo daļu.

2. Izslēgt IV nodaļu.

3. Izslēgt 53.2 panta otrās daļas 2.punktā vārdus “vai bāriņtiesa”

4. Izslēgt 78.panta trešo daļu.

5. Papildināt pārejas noteikumus ar 30., 31. un 32.punktu šādā redakcijā:

“30. Lai nodrošinātu ārstniecības pieejamību, ārstniecības personām un neatliekamās medicīniskās palīdzības brigādes personām, kuras nav ārstniecības personas:

1) no 2018. gada 1. janvāra līdz 2018. gada 31. decembra – var noteikt pagarināto normālo darba laiku, kas nepārsniedz 50 stundas nedēļā;

3) no 2019. gada 1. janvāra līdz 2019. gada 31. decembrim – var noteikt pagarināto normālo darba laiku, kas nepārsniedz 45 stundas nedēļā.

31. Pagarinātā normālā darba laika gadījumā darba samaksu par darba laiku, kas pārsniedz Darba likumā noteikto normālo darba laiku, nosaka proporcionāli darba laika pieaugumam:

1) no 2018. gada 1. janvāra līdz 2018. gada 31. decembra – ne mazāk kā 1,20 noteikto stundas algas likmju apmērā;

2) no 2019. gada 1. janvāra līdz 2019. gada 31. decembrim – ne mazāk kā 1,35 noteikto stundas algas likmju apmērā.

32. Grozījums šā likuma 4.panta pirmajā daļā un grozījums par IV. nodaļas izslēgšanu stājas spēkā vienlaikus ar Veselības aprūpes finansēšanas likuma spēkā stāšanos.”

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretāra p.i. Daina Mūrmane-Umbraško